
BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra Proiectului de Lege pentru ratificarea Convenţiei multilaterale pentru implementarea în cadrul tratatelor fiscale a măsurilor legate de prevenirea erodării bazei impozabile şi a transferului profiturilor, deschisă spre semnare şi semnată de România la Paris, la 7 iunie 2017, trimis cu adresa nr. PLx.343/2021 din 20 septembrie 2021, Camera Deputaților fiind  primă Cameră sesizată.
În raport cu obiectul și conținutul său, proiectul de Lege face parte din categoria legilor ordinare.
VICEPREŞEDINTE,

Sebastian - Ioan BURDUJA

RAPORT
asupra proiectului de Lege pentru ratificarea Convenţiei multilaterale pentru implementarea în cadrul tratatelor fiscale a măsurilor legate de prevenirea erodării bazei impozabile şi a transferului profiturilor, deschisă spre semnare şi semnată de România la Paris, la 7 iunie 2017,
În conformitate cu prevederile art. 95 din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx.343/2021 din 20 septembrie 2021, spre dezbatere pe fond, cu proiectul de Lege pentru ratificarea Convenţiei multilaterale pentru implementarea în cadrul tratatelor fiscale a măsurilor legate de prevenirea erodării bazei impozabile şi a transferului profiturilor, deschisă spre semnare şi semnată de România la Paris, la 7 iunie 2017.
Conform prevederilor art.75 din Constituția României, republicată și ale art.92, alin.(8) din Regulamentul Camerei Deputaților, republicat, Camera Deputaților este primă Cameră sesizată.
La dezbaterea proiectului de Lege s-au avut în vedere: avizul favorabil al Consiliului Legislativ şi avizul favorabil al Comisiei pentru politică externă. 
Proiectul de Lege supus dezbaterii are ca obiect de reglementare ratificarea Convenţiei multilaterale pentru implementarea în cadrul tratatelor fiscale a măsurilor legate de prevenirea erodării bazei impozitabile şi a transferurilor profiturilor, deschisă spre semnare şi semnată de România la Paris, la 7 iunie 2017. Convenţia multilaterală are rolul de a modifica acordurile fiscale încheiate între două sau mai multe părţi la un acord fiscal. Acesta nu va funcţiona în acelaşi mod ca şi un protocol de modificare a unui singur acord fiscal în vigoare, prin care se modifică în mod direct textul acordului respectiv. În schimb, prevederile Convenţiei multilaterale se vor aplica concomitent cu cele ale acordurilor fiscale în vigoare, modificând aplicarea acestora. Ca rezultat, în timp ce pentru scopuri interne, unele părţi la Convenţia multilaterală pot dezvolta versiuni consolidate ale acordurilor fiscale în vigoare, astfel cum au fost acestea modificate de Convenţia multilaterală, altele pot să nu facă acest lucru, întrucât consolidarea acordului fiscal cu noile modificări nu este o condiţie obligatorie pentru aplicarea Convenţiei multilaterale. 
În conformitate cu prevederile art. 62 din Regulamentul Camerei Deputaților, republicat,  membrii Comisiei pentru buget, finanţe şi bănci au examinat proiectul de Lege menționat mai sus, în ședința cu prezenţă atât fizică cât şi online, din data de 6 octombrie 2021.    
La lucrările Comisiei, deputaţii și-au înregistrat prezența conform listei de prezenţă .
La dezbaterea proiectului de Lege a participat, în calitate de invitat, domnul Lucian Ovidiu Heiuş, secretar de stat în Ministerul Finanţelor.
În urma examinării proiectului de Lege, deputații prezenți la lucrările comisiei au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege pentru ratificarea Convenţiei multilaterale pentru implementarea în cadrul tratatelor fiscale a măsurilor legate de prevenirea erodării bazei impozabile şi a transferului profiturilor, deschisă spre semnare şi semnată de România la Paris, la 7 iunie 2017, în forma prezentată de Guvern.
 În raport cu obiectul și conținutul său, proiectul de Lege face parte din categoria legilor ordinare.

